Diari Oficial de la Generalitat Valenciana


Sumari del DOGV 5053, del 20-07-2005 (2005/8378)

Procediment d'execució hipotecària número 97/2004. Cèdula de notificació.
-------------------------------------------------------------------------

### Dades del document

Número de DOGV
:   5053

Data del DOGV
:   20-07-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/8378


Organisme emissor
:   Jutjat d'Instrucció Número 1 de Torrevieja

Tipus de document
:   Anunci

Procediment d'execució hipotecària número 97/2004. Cèdula de notificació. [2005/Q8378]
  
Procediment: assumpte civil 97/2004
  
En el procediment d'execució hipotecària número 97/2004, seguit en este jutjat a instància de Caja Rural Central, Societat Cooperativa de Crèdit, contra Encarnación Huesca Pejenaute, s'ha dictat la resolució la part dispositiva de la qual, literalment, diu:
  
«Interlocutòria
  
Jutgessa que la dicta: Iris Vlero Paredes
  
Torrevieja, 20 de juny de 2005
  
Part dispositiva
  
Decidisc: s'aprova la rematada i, en conseqüència, s'adjudica a Jesús Pons Escribano, amb el document nacional d'identitat 71979725M, separat judicialment d'Isabel Soriano Bernal, i per tant amb caràcter privatiu, el 50% del domini, i a José Gracia Ortuño, amb el document nacional d'identitat 16983818, casat amb María Teresa Pastor Sánchez, per a la seua societat de guanys, l'altre 50% del domini pel preu de cent cinquanta mil cinc-cents euros (150.500,00 €) de l'immoble següent:
  
Urbana. Número dos. Habitatge en planta baixa i alta, unides per escala interior, tipus A, amb una superfície total construïda de cent huit metres trenta decímetres quadrats i útil de noranta-un metres cinquanta decímetres quadrats. La planta baixa, amb una superfície útil de seixanta-set metres cinquanta-sis decímetres quadrats es distribuïx en sala d'estar-menjador, cuina, dos dormitoris, pas, bany, porxo i traster; i la planta alta, amb una superfície útil de vint-i-tres metres noranta-tres decímetres quadrats, es distribuïx en dormitori, bany i porxo.
  
Té com a annex, tres-cents vint-i-un metres trenta-sis decímetres quadrats, de la parcel·la sobre la qual s'ubica, destinats a zona verda i esbarjo. Té l'accés a través del carrer on està situat que es diu James Ensor, a través d'un jardí, i té davant el carrer esmentat; confronta: dreta entrant, habitatge tipus A' descrit anteriorment; esquerra, parcel·la número dos-cents noranta de la urbanització; i al fons, parcel·la número dos-cents noranta-cinc de la urbanització.
  
Quota: se li assigna una quota en els elements comuns, beneficis i càrregues, en relació amb el total del valor de l'immoble, del cinquanta per cent.
  
Situació: edifici a Torrevella (Alacant), Campo de Salinas, partida de La Loma, concretament a la urbanització El Chaparral, parcel·la número dos-cents huitanta-nou plànol d'esta urbanització, compost de dos habitatges aparellats de tipus A i A', de planta baixa i alta, comunicats a través d'escala interior.
  
Inscripció: inscrita al Registre de la Propietat número 2 de Torrevieja, al tom 2.389 de l'arxiu, llibre 1.250 de Torrevieja, foli 194, finca número 90.173, inscripció 3a.
  
Una vegada ferma, expediu un testimoniatge d'esta interlocutòria als adjudicataris, que serà el títol que correspon per a la inscripció a favor seu, d'acord amb l'article 674 de la Llei d'Enjudiciament Civil, i advertiu-los que l'hauran de presentar dins del termini reglamentari a l'Oficina Liquidadora de l'Impost de Transmissions Patrimonials per a pagar el que correspon a esta adjudicació. S'entenen com a subsistents totes les càrregues anteriors o preferents al crèdit reclamat en este procediment per la Caja Rural Central, Societat Cooperativa de Crèdit, amb l'apel·lació a l'esmentada finca que graven esta, i que els adjudicataris les accepten i queden subrogats en les responsabilitats d'esta, sense destinar-ne a l'extinció el preu d'adjudicació. Malgrat que no consten en el certificat registral.
  
S'entén que del resultat del procediment no es pot certificar si hi ha inquilins i ocupants de la finca objecte d'esta aprovació.
  
Es decreta la cancel·lació de la inscripció hipotecària presa pel que fa a la finca subhastada en este procediment i ressenyada en el fet primer d'esta resolució, i que ací es dóna per reproduïda, així com la de totes les inscripcions i anotacions posteriors a la inscripció d'aquella, fins i tot les que s'hagueren verificat després d'expedit el certificat establit en l'article 688 de la Llei d'Enjudiciament Civil, i s'hi constaten les següents: una hipoteca a favor de la Caja Rural Central, Societat Cooperativa de Crèdit, tal i com consta en la inscripció 4a; un embargament a favor de la Caja Laboral Popular, Societat Cooperativa de Crèdit Limitada, segons l'anotació lletra A en mèrits de procés executiu número KY.LQ.M.FTU.JKYT. 129/2001 del Jutjat de Primera Instància número 7 de Bilbao, en reclamació de 332.209,44 euros de principal i 134.001,66 euros per a despeses, interessos i costes; i un embargament a favor del Banco Popular Español, SA, tal i com consta en l'anotació lletra C, en mèrits de procés executiu número QK.WJ.C.KLV.JFYT 465/2003 del Jutjat de Primera Instància número 11 de Bilbao, en reclamació de 53.536,67 euros de principal, 3.967,66 euros d'interessos de demora i 12.000 euros calculats per a interessos i costes. Lliureu a este fi l'oportú manament al registrador de la propietat de Torrevieja número 2 perquè porte a efecte les cancel·lacions ordenades, una vegada complits els requisits dels articles 692 i 674 de la Llei d'Enjudiciament Civil; feu constar que s'han practicat, si escau, les notificacions establides en l'article 689 de la Llei d'Enjudiciament Civil, i que el valor del que s'ha venut va ser superior a l'import total del crèdit, els interessos i les costes de l'actor; i que hi ha, per tant, un romanent de 88.741,93 euros.
  
Esteneu un manament de devolució a favor de l'actora, i a través de la seua representació processal, per un import de seixanta-un mil set-cents cinquanta-huit euros i set cèntims (61.758,07 €) per totes les responsabilitats ateses en este procediment, i poseu els adquirents en possessió de la finca si ho demanen; així mateix, que es deposite al compte d'este jutjat i a disposició dels titulars de drets posteriors inscrits o anotats la quantitat de 88.741.93 euros d'excés existent d'acord amb l'establit en l'article 692.1 de la Llei d'Enjudiciament Civil, i lliureu els despatxos necessaris per a notificar-los l'existència del romanent, i sense perjuí de l'establit en el punt 2 de l'article 692 de la Llei d'Enjudiciament Civil, si hi ha alguna persona que es considere amb dret al romanent.
  
Notifiqueu esta interlocutòria als litigants, i feu-los saber que esta no és ferma i contra la qual s'hi pot preparar un recurs d'apel·lació dins dels cinc dies següents a la notificació davant d'este jutjat i per a la seua posterior resolució davant l'Audiència Provincial d'Alacant.
  
Ho acorda i firma sa senyoria. En done fe. Firma de la jutgessa. Firma del secretari».
  
Atés el desconeixement de l'actual domicili o residència de la part demandada, mitjançant la provisió de 6 de juliol de 2005, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de l'esmentada resolució al demandat, Encarnación Huesa Pejenaute.